wannaphong/clean_thaiwikipedia huggingface dataset:
# พระเจ้าชัยวรมันที่ 3
พระเจ้าชัยวรมันที่ 3 (สวรรคต พ.ศ. 1420) พระนามเดิมว่า ชัยวรมัน หรือพระนามเต็มว่า พระกมรเตงอัญศรีชัยวรมันเทวะ (วฺระ กํมฺรเตงฺ อญฺ ศรีชยวรฺมฺมเทว) ไม่ค่อยมีใครรู้เรื่องราวเกี่ยวกับพระองค์มากนัก รู้เพียงว่าเป็นพระราชโอรส และผู้สืบราชบัลลังก์ของพระเจ้าชัยวรมันที่ 2 เป็นพระมหากษัตริย์แห่งอาณาจักรพระนครพระองค์ที่ 2  พระเจ้ายโศวรมันที่ 1 อ้างว่ามีความเกี่ยวข้องกับพระเชษฐาหรือพระอนุชาของ พระอัยกี (ย่า) ของพระเจ้าชัยวรมันที่ 3 คือ พระเจ้ารุทรวรมันBriggs, L. (1951). The Ancient Khmer Empire. Transactions of the American Philosophical Society, 41(1), 61  คำจารึกจากปราสาทแห่งหนึ่งอธิบายว่า: "เมื่อพระองค์ล้มเหลวในการจับช้างป่าขณะล่าสัตว์ พระเจ้าสัญญาว่าพระองค์จะจับสัตว์ได้ถ้าพระองค์สร้างสถานที่ศักดิ์สิทธิ์"Higham, The Civilization of Angkor p. 59 อาจมีปราสาทที่สร้างขึ้นในรัชสมัยของพระองค์บ้าง แต่ก็ไม่มีใครพูดถึงปราสาทที่สร้างขึ้นในรัชสมัยของพระองค์ พระองค์สวรรคตในปี พ.ศ. 1420 อาจเป็นช่วงการจับช้างป่าBriggs, The Ancient Khmer Empire p. 97

สวรรคต
พระเจ้าชัยวรมันที่ 3 สวรรคตเมื่อ ค.ศ.877 มีพระนามเมื่อสวรรคตแล้วว่า "พระบาทวิษณุโลก"

 บรรณานุกรม
# ตลาดน้ำคลองบางหลวง
ตลาดน้ำคลองบางหลวง เป็นตลาดน้ำท้องถิ่นริมคลองบางกอกใหญ่ ซึ่งเป็นเป็นชุมชนเก่าแก่ตั้งแต่กรุงศรีอยุธยา ตั้งอยู่ที่เขตภาษีเจริญ กรุงเทพมหานคร ภายในตลาดน้ำประกอบด้วยชุมชน อาคารไม้เก่าแก่สูง 2 ชั้นเรียงรายตลอดริมฝั่งคลองบางหลวง ร้านค้าขายของที่ระลึก ร้านอาหาร ร้านตัดผม นิทรรศการชุมชน ซึ่งรวบรวมของเก่าต่าง ๆ ไว้หลายชนิด นอกจากนี้รอบ ๆ ตลาดน้ำ ยังประกอบด้วยวัดกำแพง (บางจาก) ซึ่งเป็นวัดเก่าคู่ชุมชนมาอย่างยาวนาน

ภายในตลาดน้ำยังประกอบด้วยสิ่งที่น่าสนใจทั้ง บ้านศิลปิน ซึ่งเป็นบ้านเก่าของ "ตระกูลรักสำรวจ" ตระกูลช่างทองเก่าแก่ ซึ่งปรับปรุงให้เป็นสถานที่แสดงงานศิลป์ และเป็นที่รวมตัวของของ กลุ่มศิลปินที่รัก งานศิลปะ เป็นอาคารที่มีคอร์ทตรงกลางสร้างล้อมรอบเจดีย์เก่าซึ่งเป็นเจดีย์ย่อมุมไม้สิบสอง สันนิษฐานว่าเป็นหนึ่งในสี่ของเจดีย์แต่ละทิศที่กำหนดเขตพื้นที่เก่าของวัดกำแพงชุมชนริมคลองบางหลวง - ไปด้วยกันท่องเที่ยว , เว็บไซด์:https://www.paiduaykan.com/ .สืบค้นเมื่อ 07/08/2561 นอกจากนี้ยังมีการเปิดแสดงหุ่นละครเล็กให้รับชมฟรีอีกด้วย 

ปัจจุบันตลาดน้ำคลองบางหลวง จัดเป็นหนึ่งในสถานที่ท่องเที่ยวริมคลองแห่งหนึ่งในเขตภาษีเจริญ เช่นเดียวกับตลาดน้ำวัดนิมมานรดี ตลาดน้ำแห่งนี้ได้รับความสนใจ ทั้งจากคนไทย และชาวต่างชาติ โดยเป็นเส้นทางผ่านของเรือหางยาว และยังเป็นเส้นทางปั่นจักรยานอีกด้วย โดยตลาดน้ำแห่งนี้ เป็นตลาดกลางวันเปิดในเวลา 9 โมงเช้าถึง 6 โมงเย็นชมวิถีสุดคลาสสิก @ชุมชนคลองบางหลวง, เว็บไซด์:https://www.posttoday.com/ .สืบค้นเมื่อ 07/08/2561
# เอนริเก เปญญา นิเอโต
เอนริเก เปญญา นิเอโต (; เกิด 20 กรกฎาคม ค.ศ. 1966) เป็นนักการเมืองชาวเม็กซิโกผู้ดำรงตำแหน่งประธานาธิบดีเม็กซิโกคนที่ 64 ตั้งแต่วันที่ 1 ธันวาคม ค.ศ. 2012 ถึง 30 พฤศจิกายน ค.ศ. 2018 ต่อจากเฟลิเป กัลเดรอน อิโนโฆซา

 แหล่งข้อมูลอื่น
# วันแมวสากล
วันแมวสากล  เป็นวันสำคัญซึ่งตรงกับวันที่ 8 สิงหาคม ของทุกปี กองทุนระหว่างประเทศเพื่อสวัสดิการสัตว์ (International Fund for Animal Welfare) กำหนดขึ้นเมื่อ ค.ศ. 2002 เพื่อกระตุ้นความตระหนักรู้เกี่ยวกับแมว และเรียนรู้เกี่ยวกับการช่วยเหลือและพิทักษ์รักษาแมว

บางประเทศเรียกวันแมวสากลว่า วันแมวโลก (World Cat Day) และวันแมวสากลได้แพร่หลายไปทั่วโลกนับแต่ริเริ่มเป็นต้นมาhttps://www.holidaysmart.com/holidays/daily/international-cat-day แม้ประเทศส่วนใหญ่จะถือวันที่ 8 สิงหาคม เป็นวันแมวสากล แต่รัสเซียมีวันแมวแห่งชาติ (National Cat Day) ในวันที่ 1 มีนาคม แทน ส่วนสหรัฐมีทั้งวันแมวสากล และวันแมวแห่งชาติในวันที่ 29 ตุลาคม

นอกจากนี้ ยังมีวันสำคัญเกี่ยวกับแมวในวันที่ 22 กุมภาพันธ์ ซึ่งริเริ่มในญี่ปุ่น ก่อนกลายเป็นกระแสในสื่อสังคมเนื่องเพราะผู้คนส่งภาพและวิดีโอแมวต่อ ๆ กันไปhttps://www.holidaysmart.com/holidays/daily/cat-dayhttps://www.bbc.com/news/world-asia-35628239

ดูเพิ่ม
 วันสุนัขสากล (International Dog Day) - ตรงกับวันที่ 26 สิงหาคม ของทุกปี
 วันแมววิเชียรมาศ (Siamese Cat Day) - ตรงกับวันที่ 6 เมษายน ของทุกปี
# นครินทรา
ลักษณะทางพฤกษศาสตร์ 
เป็นไม้พุ่มขนาดเล็ก สูง 20-60 เซนติเมตร

กิ่ง แตกกิ่งก้านเป็นพุ่มตั้งตรงหรือทอดเอนไปตามพื้นหิน กิ่งมีขนาดเล็กเรียว3 พรรณไม้พระนาม

ลำต้น ลำต้นส่วนล่างเป็นเนื้อไม้แข็งมีนวมหุ้ม 10-15 เซนติเมตร

ใบ ใบเป็นใบเดี่ยว 4-5 คู่ เรียงตรงข้ามสลับตั้งฉาก แผ่นเป็นรูป ปลายมน โคนรูปลิ่ม ขอบใบมีลักษณะหยักมน เป็นครีบสอบยาวเรียวเชื่อมต่อมาจากโคนแผ่นใบ
 
ช่อดอก ช่อดอกมีลักษณะเป็นกระจุก เกิดที่ยอดหรือซอกใบใกล้ปลายกิ่ง ใบประดับ และใบประดับย่อยรองรับดอกรูปร่างมน
 
กลีบเลี้ยง กลีบเลี้ยงมีห้ากลีบเป็นสีเขียว โคนเชื่อมติดกันเป็นหลอด
 
กลีบดอก กลีบดอกเป็นรูประฆังสีขาวอมม่วงอ่อน
 
ผล แบบผลแห้งแตก เมื่อผลแก่จะบิดเป็นเกลียว ภายในมีเมล็ดขนาดเล็กจำนวนมากพรรณไม้งามพระนามราชสกุลมหิดล ตอนที่ ๑
# ดีโยกู ซูวารึช
ดีโยกู ซูวารึช ดึ อัลบือร์การียา  นักเดินทางและนักสำรวจชาวโปรตุเกสในช่วงคริสต์ศตวรรษที่ 16

ซูวารึชได้เข้ารับราชการในกองทัพพม่า ในฐานะทหารรับจ้างในรัชสมัยพระเจ้าตะเบ็งชะเวตี้ และได้ร่วมเดินทางมาตีกรุงศรีอยุธยา พร้อมกับผู้บังคับบัญชา 5 นายและทหารรับจ้างอาชีพอีก 180 นาย เมื่อ ค.ศ. 1548Sodacan, Burmese–Siamese War Invasion

ช่วงเป็นทหารรับจ้างที่พม่า ซูวารึชเคยพยายามที่จะบังคับลูกสาวของพ่อค้าที่ร่ำรวยเขาฆ่าเจ้าบ่าวและคนอื่น ๆ ที่มาช่วยเธอ ทำให้เจ้าสาวฆ่าตัวตายเพื่อหลีกเลี่ยงอันตรายที่กำลังจะเกิดขึ้นกับตัวเอง 

ช่วงปลายชีวิตมีผู้ส่งซูวารึชไปยังเมืองของเจ้าสาวที่เคยถูกเขาข่มเหง เขาถูกชาวบ้านปาหินจนตาย มีการปล้นบ้านของเขาและพบสมบัติจำนวนน้อย เชื่อกันว่าสมบัติส่วนใหญ่ได้ถูกแอบซ่อนฝังดินไว้Kerr, Volume 6, Chapter 4, Section 15
# เมาริซิโอ มากริ
เมาริซิโอ มากริ (เกิด 8 กุมภาพันธ์ ค.ศ. 1959) เป็นนักการเมืองชาวอาร์เจนตินาผู้ดำรงตำแหน่งประธานาธิบดีอาร์เจนตินาคนที่ 56 และคนปัจจุบัน ตั้งแต่วันที่ 10 ธันวาคม ค.ศ. 2015 ต่อจากกริสตินา เฟร์นันเดซ เด กีร์ชเนร์

 แหล่งข้อมูลอื่น 
 Office of the President
# ฟือร์เนา เม็งดึช ปิงตู
ฟือร์เนา เม็งดึช ปิงตู (, ; ประมาณ 1509 – 8 กรกฎาคม 1583) เป็นนักสำรวจและนักเขียนชาวโปรตุเกสซึ่งได้จดบันทึกการเดินทางของเขาเอาไว้และได้ถูกตีพิมพ์ในชื่อ Pilgrimage เมื่อ ค.ศ. 1614 หรือ 31 ปีหลังจากที่ปิงตูเสียชีวิตซึ่งหนึ่งในนั้นรวมถึงบันทึกการเดินทางมายังกรุงศรีอยุธยา ซึ่งปิงตูได้จดบันทึกถึงประวัติศาสตร์สยามในช่วงเวลาก่อนหน้ารวมถึงในช่วงเวลานั้นเอาไว้

 สิ่งสืบทอด 
ใน ค.ศ. 1978 มีการตั้งชื่อหลุมอุกกาบาตบนดาวพุธตามชื่อของเขาเป็นMendes Pinto"Craters: Mendes Pinto on Mercury", Planetary Names: Crater
# อควาแมน เจ้าสมุทร
อควาแมน เจ้าสมุทร  เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 2018 สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องที่หกในจักรวาลขยายดีซี และจัดจำหน่ายโดยวอร์เนอร์บราเธอร์สพิกเจอร์ส ภาพยนตร์กำกับโดย เจมส์ วาน จากบทภาพยนตร์โดย เดวิด ลีสลี จอห์นสัน-แม็คโกล์ดริกและวิลล์ บีลล์ แสดงนำโดย เจสัน โมโมอา เป็น อควาแมน ในภาพยนตร์ เขาต้องเดินทางไป แอตแลนติส อาณาจักรใต้น้ำ เพื่อหยุดยั้งคิงออร์ม น้องชายของเขา ที่ต้องการรวบรวมเจ็ดอาณาจักรใต้น้ำเพื่อมาทำลายโลกพื้นผิว แอมเบอร์ เฮิร์ด, วิลเลม เดโฟ, แพทริก วิลสัน, ดอล์ฟ ลันด์แกรน, ยาห์ยา อับดุล-มาทีน ที่ 2, ลูดี หลิน, ทีมูเอรา มอร์ริสันและนิโคล คิดแมน แสดงในบทบาทสมทบ

การพัฒนาเริ่มต้นในปี ค.ศ. 2004 แต่ก็ไม่มีความคืบหน้า จนกระทั่ง บุรุษเหล็ก ซูเปอร์แมน ฉายในปี ค.ศ. 2013 ในเดือนสิงหาคม ค.ศ. 2014 วิลล์ บีลล์และเคิร์ต จอห์นสแตด ได้รับการว่าจ้างให้แข่งขันกันเขียนบทภาพยนตร์ เจมส์ วาน เซ็นสัญญาเป็นผู้กำกับในเดือนเมษายน ค.ศ. 2015 และในเดือนกรกฎาคม ค.ศ. 2016 ภาพยนตร์เดินหน้าต่อด้วยบทภาพยนตร์ของบีลล์ นักแสดงหลักได้รับการยืนยันตั้งแต่ปี ค.ศ. 2016 ถึงต้นปี ค.ศ. 2017 การถ่ายทำเริ่มต้นในเดือนพฤษภาคม ค.ศ. 2017 โดยถ่ายทำที่ วิลเลจโรดโชว์สตูดิโอส์ ใน โกลด์โคสต์, ควีนส์แลนด์, ออสเตรเลีย นอกจากนี้ มีการถ่ายทำเพิ่มเติมที่แคนาดา, อิตาลี และโมร็อกโก การถ่ายทำเสร็จสิ้นในเดือนตุลาคมปีเดียวกัน ภาพยนตร์มีภาพที่สร้างด้วยคอมพิวเตอร์ ที่มาจากบริษัทผู้สร้างวิชวลเอ็ฟเฟ็กต์หลายราย ตั้งแต่การจำลองผมที่มีรายละเอียดสูงไปจนถึงการสร้างสัตว์และสถานที่ด้วยคอมพิวเตอร์

อควาแมน เจ้าสมุทร ฉายรอบปฐมทัศน์ที่ลอนดอนเมื่อวันที่ 26 พฤศจิกายน ค.ศ. 2018 และฉายในสหรัฐเมื่อวันที่ 21 ธันวาคม ปีเดียวกัน ภาพยนตร์ทำเงิน 1.148 พันล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดของจักรวาลขยายดีซี, ภาพยนตร์ที่ทำเงินสูงสุดที่สร้างจากตัวละครของดีซีคอมิกส์, ภาพยนตร์ที่ทำเงินสูงสุดอันดับที่ห้าในปี ค.ศ. 2018 และภาพยนตร์ที่ทำเงินสูงสุดตลอดกาลอันดับที่ยี่สิบ ภาพยนตร์เรื่องนี้ได้รับการยกย่องในด้านวิชวลเอ็ฟเฟ็กต์, การออกแบบงานสร้าง, โทน, ฉากโลดโผน, การกำกับของวานและการแสดงของโมมัว  แต่ได้รับการติในเรื่องของเนื้อเรื่องและความยาวของภาพยนตร์ ภาพยนตร์ภาคต่อ อควาแมน กับอาณาจักรสาบสูญ มีกำหนดเข้าฉาย 16 ธันวาคม ค.ศ. 2022
# มณฑลแคนาดา
มณฑลแคนาดา (,) หรือ สหมณฑลแคนาดา  เป็นอาณานิคมของสหราชอาณาจักรในทวีปอเมริกาเหนือระหว่างค.ศ. 1841 ถึง 1867 รัฐบาลกรุงลอนดอนได้จัดตั้งมณฑลนี้ขึ้นตามคำแนะนำของลอร์ดเดอร์แฮม ภายหลังเกิดเหตุกบฎค.ศ. 1837–1838

พระราชบัญญัติสหภาพ ค.ศ. 1840 ผ่านการเห็นของของรัฐสภาสหราชอาณาจักรเมื่อวันที่ 23 กรกฎาคม 1840 ก่อนที่สมเด็จพระราชินีนาถวิกตอเรียจะทรงประกาศใช้ในวันที่ 10 กุมภาพันธ์ 1841 พระราชบัญญัติฉบับนี้ได้ควบรวมมณฑลแคนาดาบน (Upper Canada) และมณฑลแคนาดาล่าง (Lower Canada) เข้าด้วยกัน มีการยุบสภาของทั้งสองมณฑลและจัดตั้งสภาใหม่ขึ้นมาแทนโดยใช้ระบบสองสภา

มณฑลแคนาดาถูกยุบลงเมื่อมีการสถาปนาสมาพันธรัฐแคนาดาขึ้นมาในวันที่ 1 กรกฎาคม 1867 ซึ่งได้แบ่งแคนาดาออกเป็นสองส่วนอีกครั้ง คือรัฐออนแทรีโอ และรัฐควิเบก

แหล่งข้อมูลอื่น
Careless, J. M. S. The union of the Canadas : the growth of Canadian institutions, 1841–1857. (Toronto : McClelland and Stewart, c1967.) .
Cornell, Paul G. The great coalition, June 1864. (Ottawa : Canadian Historical Association, 1966.)
Dent, John Charles, 1841–1888. The last forty years : the Union of 1841 to Confederation; abridged and with an introduction by Donald Swainson.  (Toronto : McClelland and Stewart, c1972.)
Knight, David B. Choosing Canada's capital : conflict resolution in a parliamentary system. 2nd ed. (Ottawa : Carleton University Press, 1991). xix, 398 p. .
Messamore, Barbara Jane. Canada's governors general, 1847–1878 : biography and constitutional evolution. (Toronto : University of Toronto Press, c2006.)
# ไซริล รามาโฟซา
ไซริล รามาโฟซา (เกิด 17 พฤศจิกายน ค.ศ. 1962) เป็นนักการเมืองชาวแอฟริกาใต้ผู้ดำรงตำแหน่งประธานาธิบดีแอฟริกาใต้คนที่ 5 และคนปัจจุบัน ตั้งแต่วันที่ 15 กุมภาพันธ์ ค.ศ. 2018 ต่อจากจาค็อบ ซูมา

ชีวิตส่วนตัว
รามาโฟซาแต่งงานกับ Hope Ramaphosa ใน ค.ศ. 1978 ถึง 1989 ทั้งคู่มีลูกชายคนเดียว และแต่งงานกับ Nomazizi Mtshotshisa นักธุรกิจสาวที่เสียชีวิตแล้ว ใน ค.ศ. 1991 ถึง 1993 ต่อมาใน ค.ศ. 1996 เขาแต่งงานกับ Tshepo Motsepe แพทย์และพี่/น้องสาวของมหาเศรษฐีเหมืองแร่ชาวแอฟริกาใต้ Patrice Motsepe กล่าวกันว่าเขามีลูก 5 คน

เขาถือครองคฤหาสน์หรูที่ตีนเขา Lion's Head ในเคปทาวน์ และทรัพย์สินอื่น ๆ อีก 30 อย่าง ใน ค.ศ. 2018 Investing.com ประมาณการว่าเขามีมูลค่าสินทรัพย์สุทธิที่ 6.4 พันล้านแรนด์แอฟริกาใต้ (450 ล้านดอลลาร์สหรัฐ)

เขาเป็นผู้รู้หลายภาษา และเป็นที่รู้จักจากการใช้ภาษาในแอฟริกาใต้หลายภาษาในการให้คำปราศรัย
# สุลต่านเมห์เหม็ดที่ 1
สุลต่านเมห์เหม็ดที่ 1 (1386/1387 – 26 พฤษภาคม 1421) สุลต่านองค์ที่ 5 แห่ง รัฐสุลต่านออตโตมัน จาก ค.ศ. 1413 ถึง 1421 พระองค์เป็นพระราชโอรสองค์ที่ 4 ของ สุลต่านบาเยซิดที่ 1 สุลต่านองค์ที่ 4 ที่ประสูติแต่ทาสรับใช้และชายาองค์สุดท้าย เดฟเล็ต ฮาตุน

เมื่อพระราชบิดาพ่ายแพ้และถูกจับเป็นเชลยใน ยุทธการที่อังการา เมื่อ ค.ศ. 1402 พระองค์ต้องต่อสู้กับพระเชษฐาและพระอนุชาทั้ง 4 พระองค์ในช่วงสงครามกลางเมืองระหว่าง ค.ศ. 1402 ถึง 1413 ซึ่งพระองค์เป็นสุลต่านพระองค์แรกที่ปกครองจาก คาบสมุทรอนาโตเลีย ไปจนถึงพรมแดนของยุโรปภายใต้การปกครองของพระองค์และพระองค์สามารถรวมออตโตมันให้เป็นหนึ่งเดียวอีกครั้งเมื่อ ค.ศ. 1413 กระทั่งพระองค์สวรรคตเมื่อ ค.ศ. 1421
# เกปา อาร์ริซาบาลากา
เกปา อาร์ริซาบาลากา เรบูเอลตา (บาสก์และ; เกิดวันที่ 3 ตุลาคม ค.ศ. 1994) หรือเรียกสั้น ๆ ว่า เกปา เป็นนักฟุตบอลชาวสเปน ปัจจุบันเล่นในตำแหน่งผู้รักษาประตูให้แก่อาร์เซนอล ในพรีเมียร์ลีก

อาร์ริซาบาลากาเป็นชาวบาสก์และได้เล่นให้กับทีมเยาวชนของอัตเลติกเดบิลบาโอ เขาลงเล่นระดับอาชีพครั้งในช่วงที่ถูกปล่อยยืมตัวให้กับปอนเฟร์ราดินาและเรอัลบายาโดลิดในเซกุนดาดิบิซิออน ก่อนที่จะกลับสู่ต้นสังกัดอย่างอัตเลติกซึ่งเขาได้ลงเล่นให้กับสโมสรทั้งสิ้น 54 นัด ต่อมาใน ค.ศ. 2018 อาร์ริซาบาลากาเซ็นสัญญากับเชลซีด้วยค่าตัว 80 ล้านยูโร ทำให้เขากลายเป็นผู้รักษาประตูที่มีค่าตัวแพงที่สุดในโลก

อาร์ริซาบาลากาชนะเลิศฟุตบอลชิงแชมป์แห่งชาติยุโรปเยาวชน 2012 กับทีมชาติสเปนรุ่นอายุไม่เกิน 19 ปี เขาลงเล่นให้กับทีมชาติชุดใหญ่ครั้งแรกใน ค.ศ. 2017 และถูกเลือกติดทีมชาติในการแข่งขันฟุตบอลโลก 2018
# มูซา วาเก
มูซา วาเก (เกิด 4 ตุลาคม ค.ศ. 1998) เป็นนักฟุตบอลชาวเซเนกัล ปัจจุบันลงเล่นในตำแหน่งกองหลังด้านขวาให้กับเอ็นเอชเค กอริกา สโมสรในโครเอเชียนเฟิสต์ฟุตบอลลีก และทีมชาติเซเนกัล
# ยัง เซ-ชัน
ยัง เซ-ชัน  เกิดวันที่ 8 ธันวาคม 2529) เป็นนักแสดงตลกชาวเกาหลีใต้ ปัจุจบันเมื่อเดือนเมษายน พ.ศ. 2560 ยัง เซ-ชันพร้อมด้วยจอน โซมิน ได้รับการคัดเลือกให้เป็นนักแสดงประจำรายการปกิณกะบันเทิง รันนิงแมน ของเกาหลีใต้ 

รางวัล
 ปี รางวัล ประเภท สาขา ผลหมายเหตุ 2008 SBS Entertainment Awards Excellence Comedy Award
# เจ้าชายวิลเฮ็ล์มแห่งเดนมาร์ก
เจ้าชายวิลเฮ็ล์มแห่งเดนมาร์กและนอร์เวย์ (,) ประสูติเมื่อวันที่ 21 กุมภาพันธ์ 2230 ณ โคเปนเฮเกน เดนมาร์ก ทรงเป็นพระราชโอรสพระองค์สุดท้อง (พระองค์ที่ 5) ใน พระเจ้าคริสเตียนที่ 5 แห่งเดนมาร์ก และ ชาร์ล็อทเทอ อมาเลียแห่งเฮส็สเซิน-คัสเซิล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก พระองค์สิ้นพระชนม์เมื่อวันที่ 23 พฤศจิกายน 2248 สิริพระชันษาเพียง 18 พระชันษา

ดูเพิ่ม
 ราชวงศ์โอลเดนบวร์ก
# คอมมูนปารีส
{{Infobox military conflict
| conflict = คอมมูนปารีส
| image = 
300px
| image_size = 
| caption = สิ่งกีดขวางบนถนนวอลแตร์หลังจากที่ถูกยึดโดยกองทัพระหว่างสัปดาห์เลือด
| date = 18 มีนาคม – 28 พฤษภาคม 1871
| place = ปารีส, ฝรั่งเศส
| result = กบฏถูกปราบปราม
| combatant1 =  สาธารณรัฐฝรั่งเศส
 กองทัพฝรั่งเศส
| combatant2 =  Communards National Guards
| commander1 =  ปาทริส เดอ มัก มาอง
| commander2 = 
  Louis Charles Delescluze
  Jarosław Dąbrowski

| strength1 = 170,000 นาย
| strength2 = ตามเอกสารระบุ 200,000 คน แต่ในความเป็นจริงอาจระหว่าง 25,000 ถึง 50,000 คนที่ต่อสู้Milza, 2009a, p. 319
| casualties1 = เสียชีวิต 877 คนบาดเจ็บ 6,454 คนสูญหาย 183 คนRapport d'ensemble de M. le Général Appert sur les opérations de la justice militaire relatives à l'insurrection de 1871, Assemblée nationale, annexe au procès verbal de la session du 20 juillet 1875 (Versailles, 1875)
| casualties2 = ยืนยันว่าเสียชีวิตและถูกฝัง 6,667 คนTombs, Robert, "How Bloody was la Semaine sanglante of 1871? A Revision". The Historical Journal, September 2012, vol. 55, issue 03, pp. 619-704 จากการประมาณการที่ยังไม่ได้ยืนยันประมาณ 10,000<ref name="Rougerie, Jacques 1871, p. 118">Rougerie, Jacques, La Commune de 1871," p. 118</ref> ถึง 20,000 คน เสียชีวิต
}}

คอมมูนปารีส  เป็นฝ่ายสังคมนิยมหัวรุนแรง, ต่อต้านศาสนา และเป็นฝ่ายปฏิวัติ ซึ่งตั้งตัวเป็นคณะปกครองกรุงปารีสระหว่าง 18 มีนาคม ถึง 28 พฤษภาคม 1871  

ผลของสงครามฝรั่งเศส-ปรัสเซียนำมาสู่การล่มสลายของจักรวรรดิฝรั่งเศสที่สองและเป็นจุดเริ่มต้นของสาธารณรัฐที่สามในวันที่ 4 กันยายน 1870 ในช่วงสงครามนั้น กรุงปารีสถูกกองทัพฝ่ายเยอรมันล้อมอยู่สี่เดือน สาธารณรัฐที่สามได้ย้ายเมืองหลวงไปยังเมืองตูร์ พื้นที่ส่วนใหญ่ของปารีสได้รับการป้องกันในช่วงเวลานี้ หน่วยติดอาวุธส่วนใหญ่มาจากกองอารักษ์ชาติมีมากกว่าทหารประจำการกองทัพ

กรุงปารีสยอมจำนนต่อปรัสเซียเมื่อวันที่ 28 มกราคม 1871 และในเดือนกุมภาพันธ์ Adolphe Thiers ผู้บัญชาการคนใหม่ของรัฐบาลแห่งชาติฝรั่งเศสลงนามในข้อสงบศึกกับปรัสเซียที่ปลดอาวุธกองทัพประจำการ แต่ไม่รวมถึงกองอารักษ์ชาติ ในวันที่ 18 มีนาคม กองอารักษ์ชาติของคอมมูนได้ฆ่านายพลกองทัพฝรั่งเศสสองนาย และคอมมูนปฏิเสธที่จะยอมรับอำนาจของรัฐบาลฝรั่งเศส คอมมูนปกครองกรุงปารีสเป็นเวลาสองเดือนจนกว่าจะมีการปราบปรามโดยกองทัพฝรั่งเศสในช่วง "La semaine sanglante''" ("สัปดาห์เลือด") ซึ่งเริ่มตั้งแต่วันที่ 21 พฤษภาคม 1871Robert Tombs, 'The War Against Paris, 1871 (1981). 

การอภิปรายเกี่ยวกับนโยบายและผลของคอมมูนมีอิทธิพลอย่างมากต่อความคิดของคาร์ล มาคส์ ที่อธิบายว่าเป็นตัวอย่างของ "เผด็จการโดยชนชั้นกรรมาชีพ"Rougerie, Jacques, Paris libre- 1871. pp. 264-270
# เจ้าชายกอร์มแห่งเดนมาร์ก
เจ้าชายกอร์มแห่งเดนมาร์ก  ประสูติเมื่อวันที่ 24 กุมภาพันธ์ ค.ศ. 1919 เป็นพระโอรสพระองค์ที่ 4 และพระองค์แรกใน เจ้าชายฮารัลด์แห่งเดนมาร์ก และ เจ้าหญิงเฮ็ลเลนา อาเดิลไฮท์แห่งเดนมาร์ก พระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก และพระอนุชาใน เจ้าหญิงคาโรลีเนอ-มาทิลเดอแห่งเดนมาร์ก พระมาตุลาใน เจ้าหญิงเอลิซาเบธแห่งเดนมาร์ก โดยพระองค์ทรงงานด้านทหารเรือเดนมาร์ก 

พระองค์และพระภคินีและพระอนุชาไม่มีสิทธิสืบราชบัลลังก์ เนื่องจากการเสกสมรสของพระบิดาและพระมารดาที่ขัดแย้งต่อกฎมนเทียรบาล 

พระองค์สิ้นพระชนม์เมื่อวันที่ 26 ธันวาคม ค.ศ. 1991 ณ กรุงโคเปนเฮเกน สิริพระชันษา 72 ปี พระองค์มิได้เสกสมรสและไม่มีพระบุตร
# หลี่ อีถง
(จีน:李一桐) เป็นนักแสดงหญิงชาวจีน  เป็นที่รู้จักครั้งแรกในปีพ.ศ. 2559 ด้วยการรับบทนำในละครเรื่อง Demon Girl ต่อมาในปีพ.ศ. 2560 เธอได้รับบท อึ้งย้ง ในละครกำลังภายในโทรทัศน์เรื่อง "มังกรหยก 2017" ของ กิมย้ง มังกรหยก 2017 ชุดที่เธอแสดงนำ ได้เรตติ้งทางทีวีหลักในจีน 3 ล้านคนดู และเธอก็ได้รับรางวัลนักแสดงหญิงหน้าใหม่ของปีนั้นมาครองได้สำเร็จ และเรตติ้งในฮ่องกงที่ฉายทางทีวีหลักอยู่ในเกณฑ์ที่ดี ทำให้เธอเป็นที่รู้จักเพิ่มมากยิ่งขึ้น ทั้งในประเทศจีน และฮ่องกง และทำให้ หลี่อีถง มีแฟนคลับในฮ่องกง ขึ้นมา โดยบทบาท อึ้งย้ง ฉบับ หลี่อวี้ถง ค่อนข้างเป็นที่ยอมรับจากแฟน ๆ จำนวนไม่น้อยของ องเหม่ยหลิง มากที่สุด

ต่อมาในปีพ. ศ. 2561 เธอได้นำแสดงในภาพยนตร์เรื่อง Bloody Romance ซึ่งได้เล่นเป็นฆาตกรชื่อ Wan Mei นอกจากนี้เธอยังได้ร้องเพลงประกอบละครอีกด้วย

 ผลงานการแสดง 

 ละคร 
+ปีชื่ออังกฤษ/ไทยชื่อจีนรับบทหมายเหตุ长风起เจีย เฟยหยานกำลังถ่ายทำThe Legend Of Rosy Clouds
บุปผาคู่บัลลังก์云起时ฟ่านอวิ๋น  รอออกอากาศguyuefenghualu古乐风华录หยางหยางรอออกอากาศ2027herolegends英雄志รอออกอากาศ2026Fox Spirit Match maker Sword And Be loved 狐妖小红娘王权篇ชิงถงรอออกอากาศ2025A Dream With In A Dream书卷一梦 ซ่งเสี่ยวอวี๋/ซ่งอี๋เมิ่งซับไทยทาง iQiyi Thailand   และ trueid 2024Tell No One不可告人เจิ้งตงอวี่ซับไทยทาง iQiyi Thailand2023Spy Game 
เกมร้ายสายลับ特工任务 เหยาเหยาซับไทยทาง iQiyi Thailand Warmona Cold Night
อุ่นรัก เจ้าชายคลายหนาว九霄寒夜暖ซูจิ่วเอ๋อร์ซับไทยและพากย์ไทย ทาง iQiyi Thailand The Knockout狂飙เมิ่งอวี้ซับไทยทาง iQiyi Thailand 2022My Deepest Dream 
จันทร์กระจ่างกลางเงาเมฆ乌云遇皎月ถานเจียวซับไทยทาง WeTV ThailandLove Between Fairy and Devil
ของรักของข้า苍兰诀ซือมิ่งรับเชิญ / ซับไทยทาง IQIYI Thailand2021Court Lady
ลำนำรักแห่งฉางอัน骊歌行ฟู่โหรว ซับไทย ทาง iQiyi ThailandGlory of the Commando
เกียรติภูมิแห่งหน่วยรบพิเศษ特战荣耀อ้ายเชียนเสวี่ยพากย์ไทยที่ MONO MAXZhaoge
เจาเกอ ศึกสวรรค์ลิขิต朝歌หูเซียนเอ๋อร์รอออกอากาศGo Go Squid 2: DT Appledog's Time
นายเย็นชากับยัยปลาหมึก 2我的时代，你的时代อ้ายฉิง ซับไทยและพากย์ไทย ทาง iQiyi Thailand2020Dear Missy
แม่สาวพราวเสน่ห์了不起的女孩ลู่เค่อThe Moment只为那一刻与你相见เซี่ยหรานหรานRoyal Nirvana
ลำนำนกกระเรียนแห่งหวาถิง 别云间ลู่เหวินซีLove Me Don't Think Too Much爱我就别想太多เซี่ยเคอเค่อ2019Sword Dynasty
ราชวงศ์ดาบ 剑王朝长孙浅雪/公孙浅雪Royal Nirvana
ลำนำกระเรียนทอง鹤唳华亭ลู่เหวินซีซับไทย ทาง Chinese Drama ThailandBlossom in Heart
ไห่ถังฮวา แค้นรักวันฝนโปรย海棠经雨胭脂透กู้ไห่ถังซับไทย ทาง Chinese Drama Thailand2018Bloody Romance 
แค้นรักกระบี่เลือด媚者无疆晚媚ซับไทย ทาง CachiCachi Thai2017The Legend of conder heroes
มังกรหยก ภาค1射雕英雄传อึ้งย้งพากย์ไทย ทาง ช่อง 32016Demon Girl 2
ลิขิตรักปีศาจสาว ภาค 2半妖倾城Ⅱเนี่ยชิงเฉินพากย์ไทย ทาง ช่อง 7Demon girl 
ลิขิตรักปีศาจสาว半妖倾城เนี่ยชิงเฉินพากย์ไทย ทาง ช่อง 7
# เจ้าชายคริสเตียนแห่งเดนมาร์ก (2218-2238)
เจ้าชายคริสเตียนแห่งเดนมาร์ก (2218-2238)  ประสูติเมื่อวันที่ 25 มีนาคม 2218 ณ โคเปนเฮเกน เดนมาร์ก ทรงเป็นพระราชโอรสพระองค์รองใน พระเจ้าคริสเตียนที่ 5 แห่งเดนมาร์ก และ ชาร์ลอตต์ อมาลีแห่งเฮสส์-คาสเซล สมเด็จพระราชินีแห่งเดนมาร์ก พระราชอนุชาใน พระเจ้าเฟรเดอริกที่ 4 แห่งเดนมาร์ก 

ขณะมีพระชันษาที่ 12 พระชันษา พระองค์ได้รับการคาดหมายในการเป็นพระมหากษัตริย์แห่งโปแลนด์ ขณะมีพระชันษา 14 พระชันษานั้น ทรงเล่นโอเปร่า ถวายพระราชบิดาในวันคล้ายวันเฉลิมพระชนมพรรษา ณ พระราชวงศ์อมาเลียนบอร์ก และได้เกิดเหตุการณ์ไฟไหม้ ณ ท้องพระโรง แต่ถูกระงับเพลิงทัน พระองค์และพระราชบิดา ทรงปลอดภัยดี ต่อมาพระองค์เสด็จไปศึกษาต่อ ณ อุล์ม ประเทศเยอรมนี ต่อมาทรงประชวรด้วยพระโรคฝีดาษ จนสิ้นพระชนม์เมื่อวันที่ 27 มิถุนายน 2238 สิริพระชันษาเพียง 20 พระชันษา 
175px|thumb|left|ภาพวาดขณะเกิดเหตุการณ์เพลิงไหม้ ณ พระราชวังอมาเลียนบอร์ก

ดูเพิ่ม
 ราชวงศ์โอลเดนบวร์ก
# แผ่นดินไหวในเกาะลมบก สิงหาคม พ.ศ. 2561
เมื่อวันที่ 5 สิงหาคม พ.ศ. 2561 เกิดเหตุแผ่นดินไหวระดับตื้นซึ่งวัดขนาดความรุนแรงได้ 6.9 ตามมาตราขนาดโมเมนต์ (7.0 ตามมาตราริกเตอร์) ที่เกาะลมบก จังหวัดนูซาเติงการาตะวันตก ประเทศอินโดนีเซีย แผ่นดินไหวครั้งนี้เป็นแผ่นดินไหวตามของแผ่นดินไหวนำซึ่งเกิดขึ้นในบริเวณใกล้เคียงกันเมื่อวันที่ 29 กรกฎาคม และมีขนาดความรุนแรง 6.4 ตามมาตราขนาดโมเมนต์

จุดเหนือศูนย์เกิดแผ่นดินไหวครั้งนี้อยู่ในแผ่นดิน ใกล้หมู่บ้านโลโลอันในอำเภอลมบกเหนือ แต่เนื่องจากมีการไถลตัวของแผ่นเปลือกโลกขึ้นไปทางทิศเหนือจนถึงทะเลจึงก่อให้เกิดสึนามิด้วย มีรายงานการสั่นสะเทือนอย่างรุนแรง (severe) ทั่วทั้งเกาะลมบก ในขณะที่มีรายงานการสั่นสะเทือนอย่างแรง (strong) ในเกาะบาหลีและเกาะซุมบาวาซึ่งอยู่ใกล้เคียง

มีรายงานความเสียหายเป็นวงกว้างทั้งในเกาะลมบกและเกาะบาหลี เจ้าหน้าที่กล่าวว่าโครงสร้างต่าง ๆ อย่างน้อยร้อยละ 80 ในอำเภอลมบกเหนือถูกทำลายหรือเสียหาย เหตุแผ่นดินไหวครั้งนี้ส่งผลให้มีผู้เสียชีวิตที่ได้รับการยืนยันแล้ว 259 ราย มีผู้บาดเจ็บที่ได้รับการยืนยันแล้วกว่า 1,400 ราย และมีผู้ไร้ที่อยู่มากกว่า 165,000 ราย

แผ่นดินไหวครั้งนี้เป็นครั้งใหญ่และรุนแรงที่สุดเท่าที่มีการบันทึกไว้ของเกาะลมบก นอกจากนี้ ด้วยจำนวนผู้เสียชีวิตกว่า 250 ราย จึงเป็นแผ่นดินไหวที่ร้ายแรงที่สุดของหมู่เกาะซุนดาน้อยนับตั้งแต่แผ่นดินไหวในเกาะโฟลเร็ซ พ.ศ. 2535 และเป็นแผ่นดินไหวที่ร้ายแรงที่สุดของอินโดนีเซียนับตั้งแต่แผ่นดินไหวในหมู่เกาะเมินตาไว พ.ศ. 2553
# สโมสรฟุตบอลไบเอิร์นมิวนิกในฤดูกาล 2018–19
การแข่งขัน สโมสรฟุตบอลไบเอิร์นมิวนิก ฤดูกาล 2018–19 ซึ่งเป็นฤดูกาลที่ 120 ของประวัติศาสตร์สโมสร และเป็นฤดูกาลที่ 54 ติดต่อกันบนลีกสูงสุดของเยอรมนี

ผู้เล่น

ข้อมูลผู้เล่น

การซื้อขายนักเตะ

ย้ายเข้า
 วันที่ย้ายเข้า ตำแหน่ง ผู้เล่น ย้ายมาจาก  ค่าตัว  30 มิถุนายน ค.ศ. 2018 MF  โดกลัส กอสตา  ยูเวนตุส กลับมาจากการยืมตัว ฟรี  30 มิถุนายน ค.ศ. 2018 MF  แซร์ช ญาบรี 1899 ฮ็อฟเฟินไฮม์ กลับมาจากการยืมตัว ฟรี  30 มิถุนายน ค.ศ. 2018 MF  รือนาตู ซังชึช  สวอนซีซิตี กลับมาจากการยืมตัว ฟรี  1 กรกฎาคม ค.ศ. 2018 MF  เลอ็อน กอเร็ทซ์กา ชัลเคอ 04 หมดสัญญา ฟรี  1 มกราคม ค.ศ. 2019 MF  อัลฟอนโซ เดวีส์  แวนคูเวอร์ ไวต์แคปส์ ย้ายเข้า ไม่เปิดเผย 

ย้ายออก
 วันที่ย้ายออก ตำแหน่ง ผู้เล่น ย้ายไป  ค่าตัว  1 กรกฎาคม ค.ศ. 2018 MF  ฟาเบียน เบ็นโค  แอลเอเอสเค ลินซ์ ปล่อยตัว ฟรี  1 กรกฎาคม ค.ศ. 2018 MF  นีคลัส ดอร์ช แอร์สเทอ เอ็ฟเซ ไฮเดนไฮม์ ปล่อยตัว ฟรี  1 กรกฎาคม ค.ศ. 2018 MF  โดกลัส กอสตา  ยูเวนตุส ย้ายออก €40M  1 กรกฎาคม ค.ศ. 2018 DF  เฟลิกซ์ เกิทเซอ เอาก์สบวร์ค ย้ายออก ฟรี  1 กรกฎาคม ค.ศ. 2018 GK  ทอม ชทาร์เคอ แขวนสตั๊ด ปล่อยตัว ฟรี  3 สิงหาคม ค.ศ. 2018 MF  อาร์ตูโร บิดัล  บาร์เซโลนา ย้ายออก ไม่เปิดเผย  27 สิงหาคม ค.ศ. 2018 MF  เซบัสเตียน รูดี ชัลเคอ 04 ย้ายออก ไม่เปิดเผย  31 สิงหาคม ค.ศ. 2018 DF  ฆวน เบร์นัต  ปารีแซ็ง-แฌร์แม็ง ย้ายออก €15M  30 มกราคม ค.ศ. 2019 FW  ซันโดร วากเนอร์  เทียนจิน เท่อต้า ย้ายออก ไม่เปิดเผย 

นัดกระชับมิตร

การแข่งขัน

ภาพรวมฤดูกาล

บุนเดิสลีกา

ตารางคะแนน

ผลงานลีกโดยรวม

ผลงานลีกในแต่ละนัด

แมตช์

เดเอ็ฟเบ-โพคาล

เดเอ็ฟเอ็ล-ซูเพอร์คัพ

ยูฟ่าแชมเปียนส์ลีก

รอบแบ่งกลุ่ม

รอบแพ้คัดออก

รอบ 16 ทีมสุดท้าย

สถิติ
การลงสนามและการทำประตู

|-
! colspan=16 style=background:#dcdcdc; text-align:center| ผู้รักษาประตู

|-
! colspan=16 style=background:#dcdcdc; text-align:center| กองหลัง

|-
! colspan=16 style=background:#dcdcdc; text-align:center| กองกลาง

|-
! colspan=16 style=background:#dcdcdc; text-align:center| กองหน้า

|-
! colspan=16 style=background:#dcdcdc; text-align:center| ผู้เล่นที่ย้ายออกจากสโมสรระหว่างฤดูกาล
|-

|-

ผู้ทำประตู

 อันดับ ตำแหน่ง ชื่อ บุนเดิสลีกา เดเอ็ฟเบ-โพคาล เดเอฟแอล-ซูเปอร์คัพ แชมเปียนส์ ลีก ทั้งหมด 1 FW  รอแบร์ต แลวันดอฟสกี 18 1 3 8 30 2 FW  แซร์ช ญาบรี 7 2 0 0 9 3 FW  โทมัส มึลเลอร์ 6 1 0 0 7 4 MF เลอ็อน โกเร็ทซ์คา 6 0 0 0 6 5 MF  ฟร็องก์ รีเบรี 4 0 0 1 5 MF  อาร์เยิน โรบเบิน 3 0 0 2 5 MF  กีงส์แล กอมาน 2 1 1 1 5 6 MF  ฮาเมส โรดริเกซ 3 0 0 0 3 7 MF  เตียโก 2 0 1 0 3 MF  ฆาบิ มาร์ติเนซ 2 0 0 1 3 8 DF  ดาวิด อาลาบา 2 0 0 0 2 DF  โยชัว คิมมิช 2 0 0 0 2 9 DF นีคลัส ซือเลอ 1 0 0 0 1 DF  ราฟีญา 1 0 0 0 1 MF  กอร็องแต็ง ตอลีโซ 1 0 0 0 1 FW  ซันโดร วากเนอร์ 0 1 0 0 1 DF  มัทส์ ฮุมเมิลส์ 0 0 0 1 1 MF  รือนาตู ซังชึช 0 0 0 1 1 เข้าประตูตัวเอง 0 0 0 0 0 ทั้งหมด 61 6 5 15 87
# สงครามโซเวียต–ญี่ปุ่น
สงครามโซเวียต–ญี่ปุ่น (, "Soviet Union entry into war against Japan") เป็นความขัดแย้งทางทหารในช่วงสงครามโลกครั้งที่สอง ในไม่ช้าหลังจากเที่ยงคืนเมื่อวันที่ 9 สิงหาคม 1945 เมื่อสหภาพโซเวียตบุกครองรัฐหุ่นเชิดแมนจูกัวของญี่ปุ่น การโจมตีของโซเวียตและมองโกเลียนำมาสู่การยุติการยึดครองแมนจูกัว, เหม่งเจียง (มองโกเลีย), ทางตอนเหนือของเกาหลี, คาราฟูโตะ และ หมู่เกาะคูริล ความพ่ายแพ้ของกองทัพกวันตงของญี่ปุ่นช่วยในการยอมจำนนของญี่ปุ่นและการยุติสงครามโลกครั้งที่สอง การที่โซเวียตเข้าสู่สงครามเป็นปัจจัยสำคัญในการตัดสินใจของรัฐบาลญี่ปุ่นที่จะยอมจำนนอย่างไม่มีเงื่อนไข
# สุลต่านมูรัดที่ 2
สุลต่านมูรัดที่ 2 (ตุรกีออตโตมัน:مراد ثانى Murād-ı sānī, ตุรกี:II. Murat; 16 มิถุนายน 1404 - 3 กุมภาพันธ์ 1451) สุลต่านองค์ที่ 6 แห่ง ออตโตมัน จากปี ค.ศ. 1421 ถึง ปี ค.ศ. 1444 และอีกครั้งในปี ค.ศ. 1446 ถึงปี ค.ศ. 1451

รัชสมัยของสุลต่านมูรัดที่ 2 เป็นช่วงเวลาแห่งการพัฒนาเศรษฐกิจที่สำคัญ การค้าเพิ่มขึ้นและเมืองออตโตมันขยายตัวอย่างมาก ในปี ค.ศ. 1432 นักเดินทาง Bertrandon de la Broquière บันทึกว่ารายได้ประจำปีของออตโตมันเพิ่มขึ้นเป็น 2,500,000 ducats และหากสุลต่านมูรัดที่ 2 ได้ใช้ทรัพยากรที่มีอยู่ทั้งหมด พระองค์ก็สามารถรุกรานยุโรปได้อย่างง่ายดาย